CELEX: 32016R1724
Language: fi
Date: 2016-09-14 00:00:00
Title: Euroopan parlamentin ja neuvoston asetus (EU) 2016/1724, annettu 14 päivänä syyskuuta 2016, kolmansien maiden kanssa käytävää ulkomaankauppaa koskevista yhteisön tilastoista annetun asetuksen (EY) N:o 471/2009 muuttamisesta siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi (ETA:n kannalta merkityksellinen teksti)

30.9.2016   
               
               
                  FI
               
               
                  Euroopan unionin virallinen lehti
               
               
                  L 266/1
               
            EUROOPAN PARLAMENTIN JA NEUVOSTON ASETUS (EU) 2016/1724,
      annettu 14 päivänä syyskuuta 2016,
      kolmansien maiden kanssa käytävää ulkomaankauppaa koskevista yhteisön tilastoista annetun asetuksen (EY) N:o 471/2009 muuttamisesta siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi
      (ETA:n kannalta merkityksellinen teksti)
      EUROOPAN PARLAMENTTI JA EUROOPAN UNIONIN NEUVOSTO, jotka
      ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan,
      ottavat huomioon Euroopan komission ehdotuksen,
      sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
      noudattavat tavallista lainsäätämisjärjestystä (1),
      sekä katsovat seuraavaa:
      
                  (1)
               
               
                  Euroopan unionin toiminnasta tehdyn sopimuksen, jäljempänä ’perussopimus’, tultua voimaan komissiolle siirretty valta olisi yhdenmukaistettava perussopimuksen 290 ja 291 artiklan kanssa.
               
            
                  (2)
               
               
                  Euroopan parlamentin ja neuvoston asetuksen (EU) N:o 182/2011 (2) hyväksymisen huomioon ottaen komissio on lausumalla (3) sitoutunut tarkastelemaan uudelleen säädöksiä, jotka tällä hetkellä sisältävät viittauksia valvonnan käsittävään sääntelymenettelyyn, perussopimuksessa vahvistettujen perusteiden mukaisesti.
               
            
                  (3)
               
               
                  Euroopan parlamentin ja neuvoston asetuksella (EY) N:o 471/2009 (4) komissiolle siirretään valta panna täytäntöön joitakin kyseisen asetuksen säännöksiä.
               
            
                  (4)
               
               
                  Asetuksen (EY) N:o 471/2009 mukauttamiseksi perussopimuksen 290 ja 291 artiklaan komissiolle mainitulla asetuksella siirretty täytäntöönpanovalta olisi korvattava vallalla antaa delegoituja säädöksiä ja täytäntöönpanosäädöksiä.
               
            
                  (5)
               
               
                  Jotta voidaan ottaa huomioon tullikoodeksiin tehdyt muutokset tai kansainvälisistä sopimuksista johtuvat määräykset, menetelmiin liittyvien syiden vuoksi välttämättömät muutokset ja tarve perustaa tehokas tietojen keruun ja tilastoinnin järjestelmä, komissiolle olisi siirrettävä valta hyväksyä perussopimuksen 290 artiklan mukaisesti säädösvallan siirron nojalla annettavia delegoituja säädöksiä, jotka koskevat:
                  
                              —
                           
                           
                              tullimenettelyjen ja tulliselvitysmuotojen luettelon mukauttamista;
                           
                        
                              —
                           
                           
                              tiettyjä tavaroita tai tavaroiden liikkeitä ja niihin sovellettavia erilaisia tai erityisiä säännöksiä;
                           
                        
                              —
                           
                           
                              tavaroiden tai tavaroiden liikkeiden jättämistä ulkomaankaupan tilastojen ulkopuolelle;
                           
                        
                              —
                           
                           
                              asetuksen (EY) N:o 471/2009 4 artiklan 2 ja 4 kohdassa tarkoitettua tietojen keruuta;
                           
                        
                              —
                           
                           
                              tilastotietojen tarkempaa määrittelyä;
                           
                        
                              —
                           
                           
                              rajoitetusti vaadittuja tietoja tiettyjen asetuksen (EY) N:o 471/2009 3 artiklan 3 kohdassa tarkoitettujen tavaroiden tai tavaroiden liikkeiden ja mainitun asetuksen 4 artiklan 2 kohdan mukaisesti toimitettujen tietojen osalta; ja
                           
                        
                              —
                           
                           
                              aggregointitasoa kumppanimaiden, tavaroiden ja valuuttojen osalta laskutusvaluutan mukaan jaoteltuja kauppaa koskevia tilastoja varten.
                           
                        On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten sopimuksessa (5) vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
               
            
                  (6)
               
               
                  Komission olisi varmistettava, ettei näistä delegoiduista säädöksistä aiheudu merkittävää lisärasitetta jäsenvaltioille tai vastaajille ja että niistä aiheutuvat kustannukset pysyvät mahdollisimman alhaisina.
               
            
                  (7)
               
               
                  Jotta voidaan varmistaa asetuksen (EY) N:o 471/2009 yhdenmukainen täytäntöönpano, komissiolle olisi siirrettävä täytäntöönpanovaltaa, jotta se voi hyväksyä toimenpiteitä, jotka koskevat:
                  
                              —
                           
                           
                              mainitun asetuksen 5 artiklan 1 kohdassa tarkoitettujen tietojen osalta käytettäviä koodeja ja niiden muotoa;
                           
                        
                              —
                           
                           
                              yritysten ominaisuustietojen yhdistämistä kyseisen artiklan mukaisesti kirjattuihin tietoihin; ja
                           
                        
                              —
                           
                           
                              toimitettujen tilastojen yhdenmukaista sisältöä ja kattavuutta.
                           
                        Tätä valtaa olisi käytettävä asetuksen (EU) N:o 182/2011 mukaisesti.
               
            
                  (8)
               
               
                  Asetuksen (EY) N:o 471/2009 11 artiklassa tarkoitettu kolmansien maiden kanssa käytävän tavarakaupan tilastointia käsittelevä komitea, jäljempänä ’Extrastat-komitea’, on neuvonut ja avustanut komissiota sen käyttäessä täytäntöönpanovaltaansa. Euroopan tilastojärjestelmää koskevassa strategiassa, jolla pyritään uudistamaan järjestelmän rakenne koordinoinnin ja kumppanuuden parantamiseksi luomalla järjestelmään selkeä pyramidirakenne, edellytetään, että Euroopan parlamentin ja neuvoston asetuksella (EY) N:o 223/2009 (6) perustetulla Euroopan tilastojärjestelmää käsittelevällä komitealla olisi oltava neuvoa-antava rooli ja että sen olisi avustettava komissiota tämän käyttäessä täytäntöönpanovaltaansa. Asetus (EY) N:o 471/2009 olisi sen vuoksi muutettava siten, että viittaus Extrastat-komiteaan korvataan viittauksella Euroopan tilastojärjestelmää käsittelevään komiteaan.
               
            
                  (9)
               
               
                  Oikeusvarmuuden takaamiseksi on tarpeen, että tämä asetus ei vaikuta sellaisiin toimenpiteiden hyväksymismenettelyihin, jotka on käynnistetty mutta joita ei ole saatettu päätökseen ennen tämän asetuksen voimaantuloa.
               
            
                  (10)
               
               
                  Asetus (EY) N:o 471/2009 olisi näin ollen muutettava tämän mukaisesti,
               
            OVAT HYVÄKSYNEET TÄMÄN ASETUKSEN:
      1 artikla
      Muutetaan asetus (EY) N:o 471/2009 seuraavasti:
      
                  1)
               
               
                  Muutetaan 3 artikla seuraavasti:
                  
                              a)
                           
                           
                              korvataan 2 kohta seuraavasti:
                              ”2.   Tullikoodeksiin tehtyjen muutosten ja kansainvälisistä sopimuksista johtuvien määräysten huomioon ottamiseksi komissiolle siirretään valta antaa 10 a artiklan mukaisesti delegoituja säädöksiä, joilla mukautetaan tämän artiklan 1 kohdan toisessa alakohdassa tarkoitettua tullimenettelyjen tai tulliselvitysmuotojen luetteloa.”
                           
                        
                              b)
                           
                           
                              korvataan 3 kohdan toinen alakohta seuraavasti:
                              ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat tiettyjä tavaroita tai tavaroiden liikkeitä ja niihin sovellettavia erilaisia tai erityisiä säännöksiä.”
                           
                        
                              c)
                           
                           
                              korvataan 4 kohdan toinen alakohta seuraavasti:
                              ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat tavaroiden tai tavaroiden liikkeiden jättämistä ulkomaankaupan tilastojen ulkopuolelle.”
                           
                        
                              d)
                           
                           
                              lisätään kohta seuraavasti:
                              ”5.   Käyttäessään 2, 3 ja 4 kohdassa siirrettyä valtaa komissio varmistaa, ettei delegoiduista säädöksistä aiheudu merkittävää lisärasitetta jäsenvaltioille tai vastaajille.”
                           
                        
            
                  2)
               
               
                  Korvataan 4 artiklan 5 kohta seuraavasti:
                  ”5.   Siirretään komissiolle valta antaa 10 a artiklan mukaisesti delegoituja säädöksiä, jotka koskevat tämän artiklan 2 ja 4 kohdassa tarkoitettua tietojen keruuta. Käyttäessään tätä valtaansa komissio varmistaa, ettei delegoiduista säädöksistä aiheudu merkittävää lisärasitetta jäsenvaltioille tai vastaajille.”
               
            
                  3)
               
               
                  Muutetaan 5 artikla seuraavasti:
                  
                              a)
                           
                           
                              korvataan 2 kohta seuraavasti:
                              ”2.   Siirretään komissiolle valta antaa 10 a artiklan mukaisesti delegoituja säädöksiä, jotka koskevat tämän artiklan 1 kohdassa tarkoitettujen tietojen tarkempaa määrittelyä.
                              2 a.   Komissio vahvistaa täytäntöönpanosäädöksillä toimenpiteet, jotka koskevat tämän artiklan 1 kohdassa tarkoitetuista tiedoista käytettäviä koodeja ja niiden muotoja.
                              Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.”
                           
                        
                              b)
                           
                           
                              korvataan 4 kohdan toinen alakohta seuraavasti:
                              ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat näitä rajoitetusti vaadittuja tietoja.”
                           
                        
                              c)
                           
                           
                              lisätään kohta seuraavasti:
                              ”5.   Käyttäessään 2 ja 4 kohdassa siirrettyä valtaa komissio varmistaa, ettei delegoiduista säädöksistä aiheudu merkittävää lisärasitetta jäsenvaltioille tai vastaajille.”
                           
                        
            
                  4)
               
               
                  Muutetaan 6 artikla seuraavasti:
                  
                              a)
                           
                           
                              korvataan 2 kohdan kolmas alakohta seuraavasti:
                              ”Komissio vahvistaa täytäntöönpanosäädöksillä toimenpiteet, jotka koskevat tietojen ja laadittavien tilastojen yhdistämistä.
                              Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.”
                           
                        
                              b)
                           
                           
                              korvataan 3 kohta seuraavasti:
                              ”3.   Jäsenvaltioiden on joka toinen vuosi laadittava kauppaa koskevat vuotuiset tilastot jaoteltuna laskutusvaluutan mukaan.
                              Jäsenvaltioiden on laadittava tilastot käyttämällä edustavaa otosta sellaisista tulli-ilmoituksista saaduista tuontia ja vientiä koskevista tiedoista, jotka sisältävät tiedon laskutusvaluutasta. Jos laskutusvaluuttaa koskevaa tietoa ei saada tulli-ilmoituksesta, on tehtävä tutkimus tarvittavien tietojen keräämiseksi.
                              Siirretään komissiolle valta antaa 10 a artiklan mukaisesti delegoituja säädöksiä, jotka koskevat aggregointitasoa kumppanimaiden, tavaroiden ja valuuttojen osalta. Käyttäessään tätä valtaansa komissio varmistaa, ettei delegoiduista säädöksistä aiheudu merkittävää lisärasitetta jäsenvaltioille tai vastaajille.”
                           
                        
            
                  5)
               
               
                  Muutetaan 8 artikla seuraavasti:
                  
                              a)
                           
                           
                              korvataan 1 kohta seuraavasti:
                              ”1.   Jäsenvaltioiden on toimitettava komissiolle (Eurostat) 6 artiklan 1 kohdassa tarkoitetut tilastot viimeistään 40 päivän kuluttua kunkin viitekuukauden päättymisestä. Jäsenvaltioiden on varmistettava, että tilastot sisältävät tiedot kaikesta tuonnista ja viennistä kyseisen viitekauden aikana, sekä tehtävä mukautuksia, jos tietoja ei ole saatavilla.
                              Jos toimitetut tilastot on tarkistettava, jäsenvaltioiden on toimitettava tarkistusten tulokset viimeistään sitä päivää seuraavan kuukauden viimeisenä päivänä, jona tarkistetut tiedot tulivat saataville.
                              Jäsenvaltioiden on sisällytettävä komissiolle (Eurostat) toimitettaviin tuloksiin mahdolliset luottamukselliset tilastotiedot.
                              Komissio vahvistaa täytäntöönpanosäädöksillä toimenpiteet, jotka koskevat toimitettujen tilastojen sisällön ja kattavuuden yhdenmukaisia teknisiä eritelmiä. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.”
                           
                        
                              b)
                           
                           
                              korvataan 2 kohta seuraavasti:
                              ”2.   Edellä 6 artiklan 2 kohdassa tarkoitetut yritysten ominaisuustietojen mukaan jaotellut kauppaa koskevat tilastot on toimitettava komissiolle (Eurostat) 18 kuukauden kuluessa viitteenä olevan vuoden päättymisestä.
                              Edellä 6 artiklan 3 kohdassa tarkoitetut yritysten laskutusvaluutan mukaan jaotellut kauppaa koskevat tilastot on toimitettava komissiolle (Eurostat) kolmen kuukauden kuluessa viitteenä olevan vuoden päättymisestä.”
                           
                        
            
                  6)
               
               
                  Lisätään artikla seuraavasti:
                  ”10 a artikla
                  Siirretyn säädösvallan käyttäminen
                  1.   Siirretään komissiolle valta antaa delegoituja säädöksiä tässä artiklassa säädetyin edellytyksin.
                  2.   Siirretään 3 artiklan 2, 3 ja 4 kohdassa, 4 artiklan 5 kohdassa, 5 artiklan 2 ja 4 kohdassa sekä 6 artiklan 3 kohdassa tarkoitettu valta antaa delegoituja säädöksiä komissiolle viiden vuoden ajaksi 20 päivästä lokakuuta 2016. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.
                  3.   Euroopan parlamentti tai neuvosto voi milloin tahansa peruuttaa 3 artiklan 2, 3 ja 4 kohdassa, 4 artiklan 5 kohdassa, 5 artiklan 2 ja 4 kohdassa sekä 6 artiklan 3 kohdassa tarkoitetun säädösvallan siirron. Peruuttamispäätöksellä lopetetaan päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen.
                  4.   Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (*) vahvistettujen periaatteiden mukaisesti.
                  5.   Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
                  6.   Edellä olevien 3 artiklan 2, 3 ja 4 kohdan, 4 artiklan 5 kohdan, 5 artiklan 2 ja 4 kohdan sekä 6 artiklan 3 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kolmen kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä, tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kolmella kuukaudella.
                  
                     (*)  EUVL L 123, 12.5.2016, s. 1.”"
						
               
            
                  7)
               
               
                  Korvataan 11 artikla seuraavasti:
                  ”11 artikla
                  Komiteamenettely
                  1.   Komissiota avustaa asetuksella (EY) N:o 223/2009 perustettu Euroopan tilastojärjestelmää käsittelevä komitea. Tämä komitea on Euroopan parlamentin ja neuvoston asetuksessa (EU) N:o 182/2011 (**) tarkoitettu komitea.
                  2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.
                  
                     (**)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).”"
						
               
            2 artikla
      Tämä asetus ei vaikuta asetuksessa (EY) N:o 471/2009 säädettyjen toimenpiteiden hyväksymismenettelyihin, jotka on käynnistetty mutta joita ei ole saatettu päätökseen ennen tämän asetuksen voimaantuloa.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Strasbourgissa 14 päivänä syyskuuta 2016.
         
            
               Euroopan parlamentin puolesta
            
            
               Puhemies
            
            M. SCHULZ
         
         
            
               Neuvoston puolesta
            
            
               Puheenjohtaja
            
            I. KORČOK
         
      
      
         (1)  Euroopan parlamentin kanta, vahvistettu 12. maaliskuuta 2014 (ei vielä julkaistu virallisessa lehdessä), ja neuvoston ensimmäisen käsittelyn kanta, vahvistettu 16. kesäkuuta 2016 (ei vielä julkaistu virallisessa lehdessä). Euroopan parlamentin kanta, vahvistettu 13. syyskuuta 2016 (ei vielä julkaistu virallisessa lehdessä).
      
         (2)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
      
         (3)  EUVL L 55, 28.2.2011, s. 19.
      
         (4)  Euroopan parlamentin ja neuvoston asetus (EY) N:o 471/2009, annettu 6 päivänä toukokuuta 2009, kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta (EUVL L 152, 16.6.2009, s. 23).
      
         (5)  EUVL L 123, 12.5.2016, s. 1.
      
         (6)  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).